MCOT คู่แข่งเยอะ! ไตรมาส 2 กำไรลดกว่า 70%
MCOT คู่แข่งเยอะ! ไตรมาส 2 กำไรลด 76% อยู่ที่ 38.78 ลบ.จากปีก่อน 162.76 ลบ.ขณะที่ 6 เดือน มีกำไร 66.13 ลบ.ลดลง 81% จากปีก่อนมีกำไร 360.44 ลบ.
13 ส.ค. 2558

บริษัท อสมท จำกัด (มหาชน) หรือ MCOT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 38.78 ล้านบาท หรือมีกำไรสุทธิ 0.06 บาทต่อหุ้น ลดลง 76% จากช่วงเดียวกันของปีก่อนที่มีกำไรสุทธิ 162.76 ล้านบาท หรือมีกำไรสุทธิ 0.24 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 66.13 ล้านบาท หรือมีกำไรสุทธิ 0.10 บาทต่อหุ้น ลดลง 81% จากช่วงเดียวกันของปีก่อนที่มีกำไรสุทธิ 360.44 ล้านบาท หรือมีกำไรต่อสุทธิ 0.52 บาทต่อหุ้น
โดยผลการดำเนินงานที่มีกำไรลดลง เนื่องจากรายได้จากการดำเนินงานด้านโทรทัศน์ลดลง เนื่องจากภาวะการแข่งขันที่รุนแรง ทั้งในด้านของความนิยม (Rating) การแย่งชิงส่วนแบ่งงบโฆษณา และการมีจำนวนผู้ประกอบการที่เพิ่มมากขึ้น ส่งผลให้มีการแข่งขันกันทางด้านราคาจนมีการปรับลดอัตราค่าโฆษณาลง